Diari Oficial de la Generalitat Valenciana


Sumari del DOGV 3045, del 29-07-1997 (1997/8917)

ORDRE de 26 de juny de 1997, de la Conselleria de Presidència, per la que s'aprova la creació, classificació i exempció del lloc de Secretaria de la Mancomunitat de la Ribera Alta.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   AUTORITATS I PERSONAL - PLANTILLES ORGÀNIQUES I RELACIONS DE LLOCS DE TREBALL

Número del document
:   1997/8917


Data del document
:   26-06-1997

Organisme emissor
:   Conselleria de Presidència

Tipus de document
:   Ordre

ORDRE de 26 de juny de 1997, de la Conselleria de Presidència, per la que s'aprova la creació, classificació i exempció del lloc de Secretaria de la Mancomunitat de la Ribera Alta.  
La Mancomunitat de Municipis de la Ribera Alta, mitjançant acord plenari de 21 de novembre de 1996, va sol·licitar la creació i classificació en classe tercera d'un lloc de treball de Secretaria reservada a funcionaris d'Administració Local amb habilitació de caràcter nacional.  
A més a més, en el mateix acord plenari se sol·licita l'exempció del manteniment de dit lloc i que les funcions siguen exercides a través acumulació de funcionari, amb habilitació de caràcter nacional, d'algun dels municipis que la integren.  
L'expedient ha sigut tractat conforme les prescripcions legals.  
En la seua virtut, i en ús de les competències atribuïdes per l'article 6 del Reial Decret 1.732/1994, de 29 de juliol, sobre provisió de llocs de treball reservats funcionaris d'Administració Local amb habilitació de caràcter nacional i de l'article 2.2 del Decret 159/1997, de 29 d'abril, del Govern Valencià, pel que s'aprova el Reglament regulador de les competències de la Generalitat Valenciana relativa als funcionaris d'Administració Local, amb habilitació de caràcter nacional,  
DISPOSE  
Primer  
Crear el lloc de secretaria de la Mancomunitat de la Ribera Alta i classificar-lo en classe tercera, i que la provisió d'aquest lloc queda reservada a funcionaris d'Administració Local, amb habilitació de caràcter nacional, de la subescala de Secretaria-Intervenció, sense perjudici d'allò que disposa la disposició transitòria primera 2.c, del Reial Decret 1.174/1987, de 18 de setembre.  
Segon  
Eximir la Mancomunitat de la Ribera Alta de l'obligació de mantenir la plaça de Secretaria. Les funcions reservades a l'esmentat lloc seran exercides a través de la fórmula prevista en l'article 31.2, del Reial Decret 1.732/1994, de 29 de juliol.  
Contra aquest Acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana.  
València, 26 de juny de 1997  
El conseller de Presidència,  
JOSÉ JOAQUÍN RIPOLL SERRANO